พอดีที่บ้าน ที่ล้างจานอยู่ข้างนอกติดกำแพง เอามาเช็ดล้างช้อน ละนำมาใช้ทันที(ทำยุบ่อยๆ)แบบนี้เสี่ยงมากไหมครับ กลัวมีแมวหรือหมามาเลียสกอตไบรท์ที่อ่างล้างจาน ผมฉีดวัคซีนครบแล้ว เข็มสุดท้าย เดือน พ.ค. รบกวนคุณ ตอบด้วยครับ
สวัสดีค่ะ เชื้อไวรัสโรคพิษสุนัขบ้านั้นเมื่อออกจากร่างกายของสัตว์ เชื้อจะอยู่รอดได้ไม่นาน ทั้งนี้ขึ้นอยู่กับปัจจัยหลายอย่าง ทั้งอุณหภูมิของอากาศ ความชื้น แสงสว่าง สารเคมีต่างๆ เช่น หากอยู่ในอุณหภูมิห้องปกติธรรมดา (30 องศาเซลเซียส) ที่อากาศแห้ง และโดนแสงแดด เชื้อไวรัสพิษสุนัขบ้ามักจะตายภายใน 2 ชั่วโมง เป็นต้น แต่หากเชื้อโดนผงซักฟอกหรือสบู่ หรือสารเคมีที่มีความเป็นกรดหรือด่างก็จะตายในทันทีดังนั้น การมีสุนัขหรือแมวมาเลียสก็อตไบร์ทที่ใช้ล้างจาน หรืออ่างล้างจาน เชื้อน่าจะตายเมื่อโดนสบู่หรือน้ำยางล้างจาน โอกาสในการติดเชื้อพิษสุนัขบ้าจึงไม่น่าเกิดขึ้นได้ค่ะ นอกจากนี้ โดยปกติสุนัขหรือแมวมักจะไม่เลียสก็อตไบร์ทซึ่งไม่ใช่อาหาร อีกทั้งยังมีกลิ่นของสบู่หรือน้ำยาล้างจานติดอยู่ ซึ่งโดยปกติสัตว์จะไม่ชอบกลิ่นเหล่านี้ค่ะ และหากสุนัขหรือแมวเป็นโรคพิษสุนัขบ้า มักจะไม่กินอาหารหรือน้ำค่ะ